**projektas**

**reg. Nr. T-59**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio Lėvens PAGRINDINEI MOKYKLAI didžiausio leistino pareigybių (etatų) skaičiaus patvirtinimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 2 dalimi, Pasvalio Lėvens pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-134 ,,Dėl Pasvalio Lėvens pagrindinės mokyklos nuostatų patvirtinimo“, 30 punktu ir atsižvelgdama į Pasvalio rajono savivaldybės tarybos 2019 m. lapkričio 27 d. sprendimą Nr. T1-213 ,,Dėl Pasvalio r. Daujėnų pagrindinės mokyklos mišrios ikimokyklinio ir priešmokyklinio ugdymo grupės veiklos modelio taikymo“, Pasvalio rajono savivaldybės tarybos 2019 m. gruodžio 18 d. sprendimą Nr. T1-244 „Dėl sutikimo reorganizuoti Pasvalio r. Daujėnų pagrindinę mokyklą, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai“, Pasvalio Lėvens pagrindinės mokyklos 2020 m. kovo 10 d. raštą Nr. SD-50 ,,Dėl didžiausio leistino pareigybių skaičiaus“, Pasvalio rajono savivaldybės taryba nusprendžia:

1. Patvirtinti Pasvalio Lėvens pagrindinei mokyklai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 113,01 etato.
2. Pripažinti netekusiais galios:

2.1. Pasvalio rajono savivaldybės tarybos 2019 m. rugsėjo 25 d. sprendimą Nr. T1-170 ,,Dėl Pasvalio Lėvens pagrindinei mokyklai didžiausio leistino pareigybių (etatų) skaičiaus patvirtinimo“.

2.2. Pasvalio rajono savivaldybės tarybos 2019 m. rugsėjo 25 d. sprendimą Nr. T1-172 ,,Dėl Pasvalio r. Daujėnų pagrindinei mokyklai didžiausio leistino pareigybių (etatų) skaičiaus patvirtinimo“.

3. Sprendimas įsigalioja nuo 2020 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto vyr. specialistė

Virginija Bajoriūnaitė

2020-03-09

Suderinta DVS Nr. RTS-68

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl pasvalio Lėvens **PAGRINDINEI MOKYKLAI** didžiausio leistino pareigybių (etatų) skaičiaus patvirtinimo |

**2020-03-09**

Pasvalys

1. **Problemos esmė.**

Nuo 2020 m. rugsėjo 1 d. prie Pasvalio Lėvens pagrindinės mokyklos prijungus kaip skyrių Pasvalio r. Daujėnų pagrindinę mokyklą būtina patvirtinti didžiausią leistiną pareigybių (etatų) skaičių.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Patvirtinamas Pasvalio Lėvens pagrindinei mokyklai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 113,01

Pasvalio Lėvens pagrindinei mokyklai buvo patvirtinti 89,93 et., Daujėnų pagrindinei mokyklai – 28,08 et. Vykdant reorganizaciją peržiūrimas pareigybių (etatų) skaičius (žr. pridedamą lentelę). Mažėja iš viso 5,58 et.

Kriklinių sk. etatai (1, 5 et. auklėtojos ir 1 et. auklėtojos padėjėjos) perkeliami į Pumpėnų gimnaziją. Daujėnų pagrindinės mokyklos – į Pasvalio Lėvens pagrindinę mokyklą.

Daujėnuose nuo 2020 m. rugsėjo 1 d. ikimokyklinio ir priešmokyklinio ugdymo mišrios grupės veiklos trukmė – 10,5 val., todėl peržiūrimi etatai.

Pareigybių (etatų) skaičiaus klausimas aptartas su abiejų įstaigų vadovais.

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**

Savivaldybės biudžeto lėšos. Mokymo lėšos.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti**

Nėra.

1. **Sprendimo projekto iniciatoriai**

Pasvalio rajono savivaldybės Švietimo ir sporto skyrius, Pasvalio Lėvens pagrindinė mokykla.

1. **Sprendimo projekto rengimo metu gauti specialistų vertinimai ir išvados**

Nėra.

Švietimo ir sporto skyriaus vyr. specialistė Virginija Bajoriūnaitė